
	[bookmark: nev]LENGYEL FANNI
Pszichológia
BA, 5. félév
Szegedi Tudományegyetem
Bölcsészettudományi Kar
	






Témavezetők:
	Janacsek Karolina
egyetemi adjunktus, ELTE PPK

	Dr. Csifcsák Gábor
egyetemi adjunktus, SZTE BTK




Az érzelmek hatása az implicit szekvenciatanulásra és konszolidációra

Az érzelmek befolyásolják a mindennapjainkat és cselekedeteinket, a kérdés az, hogy ezeken belül hogyan hatnak a megismerő funkcióinkra, például az emlékezetre és a tanulásra. Kutatási eredmények vannak arról, hogy az érzelmek hatnak a tudatos, vagy más néven az explicit tanulásra. Azonban a nem tudatos, avagy az implicit tanulás esetében az érzelmek hatása kevésbé feltárt terület. Kutatásomban egy módosított szekvenciatanulási feladatot használtam, amelyben negatív és semleges képek szerepeltek háttérként azzal a céllal, hogy megvizsgálhassam az érzelmek hatását az implicit tanulásra. Továbbá az is fontos kérdés volt, hogy az alvás modulálja-e a negatív és semleges képek tanulásra kifejtett hatását, ezért az elsajátított tudást újrateszteltem 12 óra elteltével, mely a személyek felénél tartalmazott alvást, a másik felénél pedig nem. Az eredményeim azt mutatják, hogy online tanulást nem befolyásolta a bemutatott képek milyensége illetve az sem, hogy az adatfelvétel este vagy reggel történt. 12 óra elteltével azonban a negatív érzelmi töltetű képeket látott csoport gyengébb általános motoros konszolidációt mutatott a semleges képeket látott csoporthoz képest Az újratesztelés során pedig az a csoport mutatott nagyobb mértékű szekvencia-specifikus tanulást, amelyik aludt a 12-órás késleltetési időszakban. Mindezek az eredmények azt mutatják, hogy az érzelmi ingereknek van hatása az implicit tanulásra, de ez csak a konszolidációs szakaszt követően lesz mérhető, és az alvás ezt differenciáltan befolyásolja.

